Torstein Tenmann

Torstein Tenmann (1926–2015) var en norsk ingeniør, industrileder og politiker.

Han vokste opp i Oslo som sønn av ingeniør Anders Tenmann og hustru Maria Eggum.

Han var utdannet sivilingeniør fra elektrolinjen ved NTH i 1950. Han arbeidet en del år ved NEBB i Oslo, etter hvert som avdelingsleder for industrianlegg.

I 1963 ble Tenmann ansatt som overingeniør ved Nordenfjeldske Treforedling, senere Norske Skog, på Skogn. Tenmann ble sjefingeniør i 1977 og energidirektør i Norske Skog i 1988, da han også fikk ansvaret for Unions kraftdivisjon.

Tenmann var formann i Levanger Høyre 1968–1971, president i Levanger Rotaryklubb 1970–1971 og formann i Nord-Trøndelag Høyre 1970–1976. Han var medlem av flere regjeringsoppnevnte utvalg som representant for Norges Industriforbund.

 Referanser 

Kategori:Lokalpolitikere i Levanger
Kategori:Høyre-politikere i Nord-Trøndelag
Kategori:Norske sivilingeniører
Kategori:Norske elektroingeniører
Kategori:Alumni fra NTH
Kategori:Personer fra Oslo